સતલાસણા તાલુકો પછાત તાલુકો છે તેમજ આ તાલુકાને બે જિલ્લાઓની હદ અડે છે. વસ્તીના પ્રમાણમાં તેમજ વિસ્તારના પ્રમાણમાં ખુબજ મોટો તાલુકો સતલાસણા છે.આ તાલુકાના લોકો અભણ છે. તાલુકાને ૧૧ તલાટીઓના ભરોસે છોડી દીધો છે. એક તલાટીના ભાગે સરેરાશ છ ગામ આવે છે. તમામ ગામોના વેરા ઉઘરાવવા, તમામ ગામોમાં લોકોને દાખલા આપવા, ખેડુતોની જમીનોની નોંધો પ્રમાણિત કરવી જેવા અસંખ્ય કામો તલાટીઓ સમયસર કામ ન કરતા હોવાની પ્રજા પરેશાન છે. ગતિશિલ ગુજરાત વિકાસશિલ ગુજરાત, સ્વચ્છ ગુજરાત સ્વસ્થ ગુજરાત, જેવા મોટા મોટા સ્લોગનો સાથે સરકાર વિકાસની વાતો કરે છે. પરંતુ હકીકતમાં ગ્રામ્ય સ્તરે થતા વિકાસોમાં તલાટીઓ સ્થળ ઉપર હાજર રહી શકતા નથી. મહોબતસિંહ ચૌહાણે વધુમાં જણાવ્યુ હતુ કે જે ૧૧ તલાટીઓ છે તેમાંથી અડધા ઉપરાંત તલાટીઓ સજામાં સતલાસણા તાલુકામાં મુકવામાં આવ્યા છે. જેના કારણે રીઢા ગુનેગાર જેવા તલાટીઓ લોકોને પરેશાન કરે છે. સરકારે તાત્કાલિક તલાટીઓની નિમણુંક સતલાસણા તાલુકામાં કરવી જોઈએ. હાલ ૧ તલાટી પાસે ત્રણ ગ્રામ પંચાયતોનો ચાર્જ હોવાથી લોકોના કામો થતા નથી. આવુ છેલ્લા ઘણા સમયથી ચાલે છે. ભાજપ સરકાર ગરીબો વિરોધી સરકાર છે તે આ બનાવ ઉપરથી સાબિત થાય છે.